# Általános információk:

**Tanterv:** Építőművész Mesterképzési Szak,

 Ipari termék- és formatervező alapképzési szak

**Tantárgy neve: Alkalmazott vizuális ismeretek 3.**

**Tantárgy kódja: EPE017MN-LA-01**

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek:**

Tantárgy felelős: Dr. Krámli Márta, egyetemi docens

Iroda: 7624 Magyarország, Pécs, Boszorkány u. 2. B-337

E-mail: kramli.marta@mik.pte.hu

Munkahelyi telefon: +36 72 503 650 / 23899

Oktatók: Dr. Krámli Márta, egyetemi docens

 Iroda: 7624 Magyarország, Pécs, Boszorkány u. 2. B-337

 E-mail: kramli.marta@mik.pte.hu

 Munkahelyi telefon: +36 72 503 650 / 23899

## Tárgyleírás

A kurzus az alapképzésben megszerzett rajzi, plasztikai, festészeti ismeretekre épít. A félév során épületekhez, épített terekhez, tárgyakhoz kapcsolódó társművészeti alkotásokat terveznek a hallgatók. A feladatok egyrészt lehetőséget nyújtanak az addigi ismeretek elmélyítésére, másrészt segítik az épületek, épített terek, tárgyi környezet formai összefüggéseinek, környezettel alkotott viszonyának megértését. Négy feladattípus jelenik meg a programban: épülethez kapcsolódó plasztika vagy installáció tervezése, épület belső terébe vagy homlokzatára festmény tervezése illetve adott épülethez fényművészeti alkotás tervezése, tárgyhoz vagy tárgyegyütteshez plasztika tervezése. Mind a négy feladattípus az épület vagy tárgy illetve tárgyegyüttes sajátságait, környezettel alkotott viszonyát, funkcióját veszi alapul.

## Oktatás célja

A kurzus alapvető célja stratégiát mutatni az épületek, az épített környezet, tárgyi környezet formai elemzésére, összefüggéseinek felismerésére. Cél továbbá rámutatni az építészet társművészeteinek szerepére, lehetőségeire az épített környezet kialakításában.

## Tantárgy tartalma

A szemeszter során a hallgatók egy adott épülethez vagy épületegyütteshez, tárgyhoz, tárgyegyütteshez terveznek plasztikus vagy síkművészeti alkotást a tér vagy tárgy jellegének, struktúrájának figyelembevételével.

A kurzus nagy hangsúlyt fektet az épített és tárgyi környezet formai, aránybéli és a funkcióból adódó jellegének elemzésére, rajzi dokumentálására, átírására.

Szerepet kapnak a színtani alapismereteken túl az anyagokhoz, formákhoz köthető konvenciók, ezek tudatos alkalmazása a tervezés során.

A szemeszter első harmadában rávezető festészeti, plasztikai feladatokat végeznek a hallgatók, majd az általuk választott vagy számukra kiadott épület, épületek, térrészek, tárgyak rajzi elemzése történik. A másodi harmadban tervek és vázaltok készülnek. A szemeszter utolsó harmadában a makettek, vetítések, festmények kivitelezése zajlik.

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

## Számonkérési és értékelési rendszere

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

* az órákon való megfelelő számú részvétel

A hiányzás a félév során nem haladhatja meg a TVSZ-ben meghatározott óraszámot.

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 240 pont, ez a pontszám képezi az értékelés 100%-os rendszerét.**

**A félév során** **maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 240 + 10 pontot szerezhet, amiből az értékelés százalékos arányosításban a 240 pont a mérvadó!**

**A két rajzi blokk anyagának javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**A jegyszerzés feltétele a tematikában rögzített rajzi feladatok legalább 80%-ának bemutatása az osztályzás során.**

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

A félév végén a hallgató egy prezentációval ad számot féléves tevékenységéről, melyhez mellékelnie kell az elkészített makettet, maketteket vagy vetítést.

## Kötelező irodalom

Órai jegyzetek, segédletek. – TEAMS feltöltés

**Ajánlott irodalom**

[Weibel, Peter](https://en.wikipedia.org/wiki/Peter_Weibel); Jensen, Gregor, eds: Light Art from Artificial Light: Light as a Medium in the Art of the 20th and 21st Centuries/[Lichkunst aus Kunstlicht: Licht als Medium der Kunst im 20. und 21. Jahrhundert](http://shop.zkm.de/product_info.php?products_id=198&osCsid=01fcaa2035c09c422dce3e988c079971). Karlsruhe, 2006. [ISBN](https://en.wikipedia.org/wiki/International_Standard_Book_Number) [9783775717748](https://en.wikipedia.org/wiki/Special%3ABookSources/978-3-7757-1774-8). Tudásközpont Könyvtár

Read, Herbert: A modern szobrászat. Corvina, Budapest, 1974. ISBN 9631316068 Tudásközpont Könyvtár

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során az órákat egy elméleti bevezető indít el, ahol az adott tematika szerinti tervezési, rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

* formakultúra
* fogalmazás összetettsége
* formai összefüggések, megtalálása, érthető bemutatása
* kompozíció helyessége
* eredetiség és szellemesség

## Program heti bontásban

|  |  |
| --- | --- |
| **Hét** | **Gyakorlat témája** |
| 1. feladat | Egy formai vagy képi struktúra hiányzó elemének pótlása. Rajzi, festői feladat. |
| 2. feladat  | Geometrikus festmény tervezése egy adott homlokzati struktúrához. |
| 3. feladat | Hamisítás. Adott építész, formatervező vagy képzőművész stílusában épület, szobor, festmény vagy tárgy tervezése. |
| 4. feladat | Installáció készítése egy adott térben. Téri elemek összekapcsolása, kiemelése vonalhálóval. |
| 5. feladat | Saját terv elemzése formai és anyaghasználati szempontból. / Tárgyelemzés forma- és anyahasználat szempontjából. |
| 6. feladat | Társművészeti alkotás tervezése. / Kiegészítő tárgy tervezése.  |
| 7. feladat | 1. Társművészeti alkotás tervezése. / Kiegészítő tárgy tervezése.
 |
| 8. feladat | 1. A tervezett mű makettjének kivitelezése.
 |
|  | 1. A tervezett mű makettjének kivitelezése.
 |
|  | 1. A tervezett mű makettjének kivitelezése.
 |
| 9. feladat | 1. Az elkészült makettek, számítógépes munkák bemutatása.
 |
|  | Javítási lehetőség. |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 Dr.Krámli Márta

 tantárgyfelelős